**Ministru kabineta noteikumu projekta "Grozījumi Ministru kabineta 2013. gada 21. maija noteikumos Nr. 255 "Kārtība, kādā reģistrējamas, novērtējamas, izmantojamas un izpērkamas diplomātiskās dāvanas un dāvanas, kas pieņemtas, pildot valsts amatpersonas pienākumus, un kas ir valsts vai pašvaldības institūcijas īpašums"" sākotnējās ietekmes novērtējuma ziņojums (anotācija)**

|  |
| --- |
| **I. Tiesību akta projekta izstrādes nepieciešamība** |
| 1. | Pamatojums | Valsts kanceleja pēc savas iniciatīvas ir sagatavojusi Ministru kabineta noteikumu projektu "Grozījumi Ministru kabineta 2013. gada 21. maija noteikumos Nr. 255 "Kārtība, kādā reģistrējamas, novērtējamas, izmantojamas un izpērkamas diplomātiskās dāvanas un dāvanas, kas pieņemtas, pildot valsts amatpersonas pienākumus, un kas ir valsts vai pašvaldības institūcijas īpašums"" (turpmāk – noteikumu projekts) |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Likuma "Par interešu konflikta novēršanu valsts amatpersonu darbībā" (turpmāk – likums) 13.1panta pirmajā daļā noteikts, ka Valsts prezidentam, Saeimas priekšsēdētājam, Ministru prezidentam un ārlietu ministram, pildot amata pienākumus, kā arī minēto amatpersonu laulātajiem valsts, oficiālo un darba vizīšu ietvaros Latvijā vai ārvalstīs ir atļauts pieņemt diplomātiskās dāvanas, ar kurām pēc iepriekšējas saskaņošanas apmainās valstu vadītāji, parlamentu priekšsēdētāji, valdību vadītāji vai ārlietu ministri diplomātiskajā protokolā noteiktajā kārtībā.Dāvana likuma izpratnē ir jebkurš mantisks vai citāda veida labums (tai skaitā pakalpojumi, tiesību piešķiršana, nodošana, atbrīvošana no pienākuma, atteikšanās no kādas tiesības, kā arī citas darbības, kuru rezultātā rodas kāds labums), kura tiešs vai netiešs guvējs ir valsts amatpersona (likuma 13. panta otrā daļa). Ministru kabineta 2013. gada 21. maija noteikumu Nr. 255 "Kārtība, kādā reģistrējamas, novērtējamas, izmantojamas un izpērkamas diplomātiskās dāvanas un dāvanas, kas pieņemtas, pildot valsts amatpersonas pienākumus, un kas ir valsts vai pašvaldības institūcijas īpašums" (turpmāk – noteikumi Nr. 255) 2. punkts nosaka nepieciešamību izveidot koleģiālu institūciju – dāvanu novērtēšanas komisiju, kuras sastāvā darbojas attiecīgās institūcijas vai tās padotībā esošo iestāžu darbinieki.Noteikumu projekts paredz papildināt minēto dāvanu novērtēšanas komisiju ar vienu Kultūras ministrijas deleģētu ekspertu pēc institūcijas pieprasījuma. Jaunā kārtība novērsīs situāciju, kad valsts pārvaldes iestāde algo citu valsts iestādē nodarbinātu ekspertu dāvanu novērtēšanai. Tāpat komisija, kurā darbosies konkrētās nozares eksperts, radīs lielāku sabiedrības uzticību un pārliecību, ka dāvanas vērtība noteikta atbilstoši. Kultūras ministrijas deleģētais eksperts komisijā, izvērtējot saņemtās diplomātiskās dāvanas, arī noteiks, vai tām piemīt mākslas vai kultūrvēsturiska vērtība.Atbilstoši šai normai noteikumu projektā tiek precizēts arī noteikumu Nr. 255 15. un 17. punkts un svītrots 16. punkts. Saskaņā ar noteikumu Nr. 255 24. punktu Valsts prezidenta un Valsts prezidenta laulātā pieņemtās dāvanas pēc prezidentūras beigām, ja šīs dāvanas netiek izmantotas kādā no noteikumu Nr. 255 [20. punktā](http://likumi.lv/ta/id/257093?&search=on#p20) minētajiem veidiem, tiek nodotas Latvijas Nacionālajam vēstures muzejam Valsts prezidentu dāvanu kolekcijas papildināšanai. Attiecībā uz Ministru prezidenta un viņa laulātā pieņemtajām diplomātiskajām dāvanām šāds tiesiskais regulējums noteikumos Nr. 255 nav paredzēts. Ņemot vērā, ka likuma 13.1panta ceturtā daļa nosaka, ka diplomātiskās dāvanas un tās dāvanas, kuras tiek pieņemtas šā panta otrās daļas 1., 2. vai 3. punktā minētajos gadījumos, ir attiecīgās publiskās personas institūcijas īpašums, tad tās Ministru prezidenta un viņa laulātā pieņemtās diplomātiskās dāvanas, kuras netiek izmantotas kādā no noteikumu Nr. 255 20. punktā minētajiem veidiem, Ministru prezidentam beidzot pildīt amata pienākumus, paliek Valsts kancelejas īpašumā.Tādējādi Valsts kancelejai ir jānodrošina, ka ne vien Ministru prezidenta amata pienākumu pildīšanas laikā, bet arī pēc amata pienākumu pildīšanas diplomātiskās dāvanas tiek glabātas vienkopus atbilstošās telpās un apstākļos. Saskaņā ar Ministru kabineta 2003. gada 20. maija noteikumiem Nr. 263 "Valsts kancelejas nolikums" Valsts kanceleja ir tiešās pārvaldes iestāde, kuras darbības mērķis ir radīt priekšnoteikumus Ministru prezidenta, Ministru prezidenta biedra un Ministru kabineta darbībai, lai nodrošinātu lēmumu pieņemšanu saskaņā ar Latvijas Republikas Satversmi un citiem likumiem, kā arī Ministru kabineta lēmumu īstenošanu un pēctecību. Valsts kancelejas funkcijās, uzdevumos un kompetencē neietilpst Ministru prezidenta un viņa laulātā pieņemto diplomātisko dāvanu glabāšana, kuras nereti ir mākslinieciski vērtīgi priekšmeti un kuru uzglabāšanai un saglabāšanai nepieciešami īpaši apstākļi un atbilstošas telpas.Ievērojot iepriekš norādīto un to, ka noteikumu Nr. 255 24. punktā jau ir noteikta rīcība, kāda jāievēro attiecībā uz Valsts prezidenta un Valsts prezidenta laulātā pieņemtajām diplomātiskajām dāvanām pēc attiecīgā Valsts prezidenta prezidentūras beigām, Valsts kanceleja uzskata, ka šāds regulējums ir jānosaka arī attiecībā uz Ministru prezidenta un Ministru prezidenta laulātā pieņemtajām diplomātiskajām dāvanām, Ministru prezidentam beidzot pildīt amata pienākumus. Pēc dāvanu saņemšanas no Valsts kancelejas Latvijas Nacionālais vēstures muzejs saglabās kolekcijas zinātnisko un vēsturisko veselumu, nodrošinās kolekcijai atbilstošu aprūpi, uzskaiti, pārvaldību un tās pieejamību plašai sabiedrībai, t. sk. muzeja ekspozīcijās un izstādēs, sekmējot pozitīva Latvijas tēla veidošanu valstī un starptautiskā līmenī |
| 3. | Projekta izstrādē iesaistītās institūcijas | Valsts kanceleja  |
| 4. | Cita informācija | Nav |

|  |
| --- |
| **II. Tiesību akta projekta ietekme uz sabiedrību, tautsaimniecības attīstību****un administratīvo slogu** |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Noteikumu projekts skar tos Valsts kancelejas, Kultūras ministrijas un tās pakļautībā un padotībā esošo iestāžu un Latvijas Nacionālā vēstures muzeja darbiniekus, kuri, pildot savus amata pienākumus, ir iesaistīti noteikumu projektā paredzēto uzdevumu izpildē |
| 2. | Tiesiskā regulējuma ietekme uz tautsaimniecību un administratīvo slogu | Projekts šo jomu neskar |
| 3. | Administratīvo izmaksu monetārs novērtējums | Noteikumu projekta tiesiskais regulējums nerada papildu administratīvās izmaksas saistībā ar diplomātisko dāvanu pārvietošanas vai uzglabāšanas pienākumiem |
| 4. | Cita informācija | Nav |

Anotācijas III, IV, V, VI un VII sadaļa – projekts šīs jomas neskar.

Ministru prezidents Māris Kučinskis

Vizē:

Valsts kancelejas direktors \_\_\_\_\_\_\_\_\_\_\_\_\_\_\_\_\_\_\_\_\_\_Jānis Citskovskis

852

Barvida, 67082902

zaiga.barvida@mk.gov.lv